Diari Oficial de la Generalitat Valenciana


Sumari del DOGV 6840, del 14-08-2012 (2012/7617)

Notificació de la sentència dictada en el procediment familiar per guarda, custòdia i aliments de fill menor número 1548/2011.
------------------------------------------------------------------------------------------------------------------------------

### Dades del document

Número de DOGV
:   6840

Data del DOGV
:   14-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7617


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment familiar per guarda, custòdia i aliments de fill menor número 1548/2011. [2012/7617]  
Juí família. Guarda, custòdia o aliments de fills menors no matrimonials no consensuat 001548/2011  
Part demandant: Isabel Beltrán Pedruco.  
Part demandada: Rodrigo Valdeny Da Silva.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que, literalment, és com seguix:  
«Dispositiva  
Estime la demanda promoguda per la procuradora senyora Ferrandis Montoliu, en nom i representació d'Isabel Beltrán Pedruco, per a sol·licitar mesures personals i aliments, en relació amb el menor I. R., contra Rodrigo Valdeny Da Silva, i adopte les mesures següents:  
  
1. S'atribuïx a la progenitora, Isabel Beltrán Pedruco, la guarda i custòdia del menor I. R., la qual es portarà a terme en el domicili de la primera, i la pàtria potestat serà compartida per ambdós progenitors, si bé l'exercirà la progenitora esmentada, la qual podrà exercir el dret de lliure circulació, tant per territori nacional com fora d'Espanya, viatjant amb el menor esmentat, sense necessitar el consentiment patern per a això.  
2. Com a contribució del progenitor Rodrigo Valdeny Da Silva al sosteniment de les càrregues familiars i en concepte d'aliments per al fill, s'establix la quantitat de 150 euros mensuals, els quals han d'ingressar-se dins dels cinc primers dies de cada mes en el compte o dipòsit que es designe a este efecte, i que s'incrementaran anualment d'acord amb les variacions que experimente l'índex de preus de consum, o document que legalment el substituïsca.  
Els gastos extraordinaris que origine el fill seran sufragats per ambdós progenitors a mitges, i es consideraran com a tals els relatius a atenció mèdica, sanitat, vestimenta i educació.  
Esta obligació persistirà encara que el menor arribe a la majoria d'edat, i fins que este no obtinga la independència econòmica.  
3. Queden revocats els consentiments i poders que qualsevol dels progenitors s'hagueren atorgat entre si.  
I tot això, sense fer un pronunciament exprés quant a les costes processals.  
Notifiqueu esta resolució a les parts amb la indicació que, d'acord amb el que disposa l'article 455 de la Llei d'Enjudiciament Civil, s'hi pot interposar un recurs d'apel·lació davant de l'Audiència Provincial, que cal interposar davant d'este Jutjat, en el termini de 20 dies des que es notifique la resolució. Per a interposar-lo cal acreditar el dipòsit de 50 euros exigit per la disposició addicional 15a de la Llei Orgànica 3/2009, de 3 de novembre, i sense este requisit no s'hi donarà curs.  
  
Expediu-ne una testimoniança que s'unirà a esta causa i registreu l'original en el llibre de sentències civils d'este Jutjat.  
Esta és la sentència que pronuncie, mane i firme».  
Atés que es desconeix el domicili o residència actuals de la part demandada, de conformitat amb el que disposen els articles 150,4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Torrevieja, 3 de maig de 2012.- La secretària judicial: Amparo Marco Martínez Arenas.